ไทยพบผู้ติเชื้อโควิด -19 รายใหม่ 109 คน รวมเป็น 1,245 คน เสียชีวิตเพิ่ม 1 คนรวมเป็น 6 คน
ไทยพบผู้ติเชื้อโควิด -19 รายใหม่ 109 คน รวมเป็น 1,245 คน เสียชีวิตเพิ่ม 1 คนรวมเป็น 6 คน ขณะที่กระทรวงสาธารณสุขรณรงค์ให้ประชาชนอยู่บ้าน หยุดเชื้อ เพื่อชาติ เว้นระยะห่างทางสังคมนพ.อนุพงศ์ สุจริยากุล ผู้ทรงคุณวุฒิกรทควบคุมโรค กล่าวในการแถลงข่าวสถานการณ์โรคโควิด-19 ประจำวันว่า การแพร่ระบาดทั่วโลก  557,660 ราย เสียชีวิต 26,448 คน โดยมีสหรัฐอเมริกามีผู้ติดเชื้อมากที่สุด 94,425 คน รองลงมาคือประเทศ อิตาลี 86,498 คน ขณะที่ประเทศที่มีผู้เสียชีวิตมากที่สุดก็คืออิตาลี 9,134 คน ขณะที่สถานการณ์ในประเทศไทย พบผู้ผู้ป่วยรายใหม่ 109 ราย แบ่งเป็น ผู้ที่มีประวัติสัมผัสผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ 39 คน ผู้ป่วยรายใหม่จำนวน 17 คน และผู้ที่ได้รับผลยืนยันทางห้องปฏิบัติการพบเชื้อแต่อยู่ระหว่างการสอบประวัติและสอบโรคจำนวน 53 คน  รวม 1,245 คน  มีผู้ป่วยอาการหนัก 17 คนกลับบ้านได้ 3 คน รวมกลับบ้านแล้ว 100 คน เสียชีวิตเพิ่ม 1 คน เป็นผู้หญิงอายุ 55 ปี มีโรคประจำตัวเป็นโรคเบาหวาน  ควบคุมน้ำตาลได้ไม่ดี และไขมันในเลือดสูง รวมเสียชีวิต 6 คน มีผู้ป่วยกระจายอยู่ใน 57 จังหวัด ซึ่งแนวโน้นผู้ป่วยรายใหม่สำหรับประเทศไทยยังถือว่าคงที่ ด้าน นพ.โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าวว่า  สำหรับผู้ป่วยรายใหม่ที่พบนอกจากเป็นกลุ่มที่สัมผัสเสี่ยงสูงในสถานบันเทิง สนามมวย ที่มีรายงานผู้ป่วยอย่างต่อเนื่องแล้ว ยังพบผู้ป่วยที่เดินทางมาจากพื้นที่เสี่ยง ผู้ที่มีอาชีพเสี่ยงแสดงให้เห็นว่าประชาชนยังไม่งดเดินทางและยังมีการป้องกันตัวที่ไม่ดีพอ จึงขอย้ำว่าให้อยู่บ้าน หยุดเชื้อ เพื่อชาติ เว้นระยะห่างทางสังคม ทั้งที่ทำงานและที่บ้าน สวมหน้ากากอนามัย ล้างมือบ่อยๆ และแยกสำหรับอาหารและของใช้ส่วนตัว